
CAMERA DEPUTAŢILOR

     Comisia pentru egalitatea de şanse                   
  Bucureşti, 25 iunie 2012
                pentru femei şi bărbaţi


  Nr.37/ 225






A V I Z

asupra proiectului de Lege pentru modificarea şi completarea Ordonanţei de urgenţă nr.111 din 8 decembrie 2010 privind concediul şi indemnizaţia lunară 

pentru creşterea copiilor

În conformitate cu prevederile art.95 din Regulamentul Camerei Deputaţilor, republicat, Comisia pentru egalitatea de şanse pentru femei şi bărbaţi a fost sesizată, spre dezbatere şi avizare, asupra proiectului de Lege pentru modificarea şi completarea Ordonanţei de urgenţă nr.111 din 8 decembrie 2010 privind concediul şi indemnizaţia lunară pentru creşterea copiilor (PL.x 208/2012), Camera Deputaţilor fiind Cameră decizională.
Potrivit prevederilor art.61 din Regulamentul Camerei Deputaţilor, republicat, Comisia a dezbătut proiectul de Lege mai sus menţionat, în şedinţa din 19 iunie 2012.

Membrii Comisiei au examinat proiectul de Lege, expunerea de motive, avizul favorabil al Consiliului Legislativ cu nr.1385/21.12.2011, avizul nefavorabil al Consiliului Economic şi Social nr. 4327/8.12.2011, precum şi punctul de vedere negativ al Guvernului.

În urma dezbaterilor, membrii Comisiei pentru egalitatea de şanse pentru femei şi bărbaţi au hotărât, cu unanimitate de voturi, avizarea negativă a proiectului de Lege.

